http___metamedia.hr_digitalna-manufaktura__1.xml
1.1 2.1 3.1 3.2 3.3
Udruga za razvoj audio-vizualne umjetnosti MP3 – open platform for promotion, reflection and production of new media culture in Istria The platform is our most recent project that started in 2015. Our main goals are to establish the Center for new media in Istria and to monitor the implementation of Istrian Cultural Strategy in the field of art production, independent scene and innovative art practices. The platform is a regional initiative that includes several organizations: Metamedia (Pula), Sonitus (Pula), Apoteka (Vodnjan), LAE (Labin), Faro 11 (Rovinj), Tumpić / Prenc – studio za vizualne komunikacije (Rovinj).
1.1 3.1 4.1 4.2 5.1 5.2 5.3 6.1 7.1 7.2 8.1 8.2 8.3 8.4 9.1 10.1 11.1 12.1 13.1 14.1 15.1 16.1 17.1 18.1 19.1 20.1 21.1 22.1 23.1 24.1 25.1 26.1 26.2 26.3 26.4 27.1 27.2 27.3 27.4 28.1 28.2 29.1 30.1 31.1 31.2 31.3 32.1 32.2 32.3 32.4 33.1 34.1 35.1 36.1 36.2 36.3 36.4 37.1 38.1 39.1
Udruga za razvoj audio-vizualne umjetnosti MM lab, MP3 platforma, Novosti MP3 platforma u suradnji sa kolektivom OAZA i Etnografskim muzejom Istre – Museo Etnografico dell’Istria od 2. – 5. studenog 2016. u Društvenom centru Rojc u Puli organizira besplatnu radionicu rekreiranja starih znanja i objekata kroz različite medije pod nazivom “Digitalna manufaktura“ – Radionica reinterpretacije kulturnog nasljeđa istarskog poluotoka upotrebom digitalnih tehnologija. Kroz upoznavanje sa zbirkom Etnografskog muzeja, polaznici će se baviti temama simbola, vizualnih kodova, jezika, mitologije, običaja, vjerovanja i rituala. Detektiranje i procesuiranje zanimljivosti materijalne i nematerijalne kulture života u Istri poslužit će za preispitivanje uloge manufakturnog rada. Radionica će rezultirati kreiranjem dizajn scenarija i izradom novih hibridnih alata i instrumenata za suvremenu kontekstualizaciju postojećeg sadržaja. Cilj radionice je kroz različite metode dizajnerskog mišljenja, koristeći dizajn fikciju kao osnovni alat, ponuditi scenarije i realizacije kao reakciju na pitanje – Što se događa sa nasljeđenim identitetom u doba digitalnih interakcija? Program radionice uključuje predavanja, posjet Etnografskom muzeju uz stručno vodstvo, diskusije i praktičan rad u grupama uz mentorice – Maja Kolar, Nina Bačun, Tina Ivezić. Iskustva s radionice i rezultati bit će predstavljeni na konferenciji “Produkcijski centri: umjetnost i razvoj zajednice” koju MP3 platforma organizira 5. studenog u Puli. Radionica je namijenjena mladim dizajnerima, umjetnicima te humanistima (do 35 godina). Uz prijavu priložiti popis vještina za koji smatrate da doprinose uspješnoj provedbi radionice. Sudjelovanje na radionici je besplatno i pokriveni su troškovi smještaja i hrane. Broj sudionika je ograničen na 15. srijeda: 09:30 – 10:30 – dolasci (Pula ili mogućnost izravnog dolaska u Pazin) 12:00 – 14:00 – posjet etnografskom uz vodstvo (Ivona Orlić) 14:30 – pauza za ručak 15:30 – polazak za Pulu, smještaj u hostelu 19:00 – 21:00 – uvodni briefing, ideje za dalje četvrtak i petak: 10:00 – 14:00 – rad u grupama 14:00 – pauza za ručak 16:00 – 20:00 – rad u grupama subota: 09:00 – 12:00 – rad u grupama, pripreme za predstavljanje radova 12:00 – pauza za ručak 13:00 – sudjelovanje na konferenciji “Produkcijski centri: umjetnost i razvoj zajednice” 17:00 – predstavljanje iskustva i rezultata s radionice Za sudjelovanje na radionici možete se prijaviti slanjem e-maila na adresu: contact@metamedia.hr Rok za prijavu je 27. listopada 2016. Broj sudionika je ograničen. Prijava treba sadržavati: ime i prezime, adresu, mobitel, e-mail, životopis (zanimanje, područje djelovanja, vještine, itd. – max 900 znakova) i motivaciju za radionicu (max 900 znakova). Selekcijski postupak bit će izvršen 28. listopada 2016. od strane organizacijskog tima. Sudjelovanje na radionici je besplatno. Troškovi smještaja i prehrane (dnevni ručak) bit će pokriveni od strane organizatora za 15 polaznika. Polaznici će biti odabrani na temelju prijavnice. Nakon većeg broja suradnji u području dizajna između šest autorica—Nine Bačun, Ivane Borovnjak, Roberte Bratović, Tine Ivezić, Maje Kolar i Maše (Ana-Marije) Poljanec—kolektiv Oaza prvotno je spontano formiran 2013., a formalno djeluje od 2014. godine kao Umjetnička organizacija Oaza. Autorice povezuje istraživački pristup radu, kao i kontinuiran angažman na projektima za nezavisnu kulturnu scenu. Od trenutka formalnog osnivanja Oaza je iznijela dva velika samoinicirana projekta (Projekt Ilica i S ruke na ruku), a kolektiv kontinuirano radi na projektima koji uključuju dizajn vizualnih komunikacija, dizajnerska istraživanja, kustoske dizajnerske koncepcije, dizajn predmeta i usluga te scenografije, često u proširenim interdisciplinarnim timovima. www.o-a-z-a.com MP3 – otvorena platforma za promišljanje, produkciju i promociju novih medijskih kultura u Istri predstavlja najnoviji projekt udruge Metamedij koji je započeo 2015. Jedan od ciljeva je osnivanje i pokretanje Centra za nove medije u Istri ali i monitoriranje i provedbu IKS 2 pogotovo u segmentu umjetničke produkcije i marginaliziranih umjetničkih praksi. Radi se regionalnoj inicijativi u koju su uključene sljedeće organizacije: Metamedij (Pula), Sonitus (Pula), Apoteka (Vodnjan), Labin Art Express XXI (Labin), Faro 11 (Rovinj), Tumpić / Prenc – studio za vizualne komunikacije (Rovinj). Etnografski muzej Istre županijska je ustanova osnovana 1962. godine. Smješten je u prostorima srednjevjekovnog Kaštela. Muzej sustavno sakuplja, čuva, obrađuje i prezentira građu vezanu uz život stanovnika istarskog poluotoka. Područje istraživanja muzeja je svakodnevni život; odijevanje, gospodarstvo, dječje igre, glazba, prehrana, vjerovanja, stanovanje, folklor, multikulturalna preplitanja, suvremeni kulturni fenomeni… www.emi.hr Centar za nematerijalnu kulturu Istre Etnografskog muzeja Istre – Centro per la cultura immateriale dell’Istria od svojeg osnutka 20. lipnja 2011. godine u Pićnu svoje zadatke usmjerava ka jasnijem razumijevanju nematerijalne kulture i stvaranju novog prostora za njeno argumentiranije prihvaćanje i predstavljanje. www.cenki-cecii.com Konferencija “Produkcijski centri: umjetnost i razvoj zajednice” bit će usmjerena ka raspravi o važnosti umjetničke produkcije, produkcijskih uvjeta i metoda uključivanja lokalne zajednice u umjetničke procese. Međunarodna suradnja i nove metode vrlo važan su preduvjet razvoja istarske umjetničke produkcije. Uz razgovore i diskusije o europskim i drugim međunarodnim primjerima otvorit ćemo dijalog o mogućem sadržaju centra koji će biti utemeljen na potrebe ciljane skupine – aktera kulturne scene u Istri. MP3 platforma ima za cilj unaprijediti uvjete za umjetničku produkciju u području novomedijske umjetnosti, a jedan od najvažnijih dugoročnih ciljeva je otvaranje Centra za umjetničku produkciju Istarske županije, što je i jedan od ciljeva Istarske kulturne strategije. email: contact@metamedia.hr mob: 0998789284 (kontakt osoba – Marko Kalčić) Zaklada “Kultura Nova”, Ministarstvo kulture Republike Hrvatske, Grad Pula, Istarska županija